**TIPSKA POGODBA ARHIVSKI IZVOD**

**Ministrstvo za vzgojo in izobraževanje**

Masarykova 16, 1000 Ljubljana,

ki ga zastopa minister dr. Darjo Felda,

matična številka: 2632608000,

davčna številka: SI64524485,

TRR: 0110 0630 0109 972

(v nadaljnjem besedilu: ministrstvo)

in

**»Izvajalec«**

»Naslov«, »poštna številka in pošta«,

ki ga/jo zastopa »ime in priimek odgovorne osebe«,

matična številka,

davčna številka,

TRR,

(v nadaljnjem besedilu: izvajalec)

skleneta

**POGODBO št. C3330-23-405002/\_\_**

**O SOFINANCIRANJU DEJAVNOSTI IZOBRAŽEVANJA ODRASLIH V LETU 2023**

1. člen

(ugotovitvene določbe)

Ta pogodba se sklepa na podlagi 50. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O), Javnega razpisa za sofinanciranje dejavnosti izobraževanja odraslih v letu 2023 (Uradni list RS, št. \_\_/22) in v skladu z 29. členom Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22), 216. in 229. členom Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22) ter za izvrševanje 47. člena Zakona o izobraževanju odraslih (Uradni list RS, št. 6/18 in 189/20 – ZFRO).

Pogodbeni stranki ugotavljata, da je bil izvajalec izbran na Javnem razpisu za sofinanciranje dejavnosti izobraževanja odraslih v letu 2023 (v nadaljnjem besedilu: javni razpis) s sklepom o izboru št. \_\_\_\_\_\_\_\_\_\_\_\_ z dne \_\_\_\_\_\_\_\_\_.

2. člen

(predmet pogodbe)

Predmet pogodbe je sofinanciranje dejavnosti izobraževanja odraslih.

Sredstva v obsegu \_\_\_\_\_\_\_\_\_\_\_ so porazdeljena po naslednjih sklopih:

|  |  |  |
| --- | --- | --- |
| 1. | študijski krožki |  |
| 2. | dejavnost medgeneracijskega učenja in sodelovanja univerz za tretje življenjsko obdobje |  |
| 3. | Parada učenja |  |
| 4. | koordinacija TVU 2023 |  |
| 5. | nacionalno pomembne naloge v izobraževanju odraslih |  |
|  | SKUPAJ |  |

Natančnejši pregled ciljev in vsebin dejavnosti, ki so predmet sofinanciranja po tej pogodbi, je razviden iz razpisne dokumentacije, ki je sestavni del te pogodbe.

3. člen

(način sofinanciranja)

Sredstva so zagotovljena v Proračunu Republike Slovenije za leto 2023 znotraj ukrepa 3311-11-0012 Izvajanje dejavnosti izobraževanja odraslih na proračunski postavki 722910 **–** Dejavnost izobraževanja odraslih, konto 4102 – Subvencije privatnim podjetjem in zasebnikom, konto 4120 – Tekoči transferi nepridobitnim organizacijam in ustanovam, konto 4133 **–** Tekoči transferi v javne zavode in konto 4135 – Tekoča plačila drugim izvajalcem javnih služb, ki niso posredni PU. Skrbnica proračunske postavke je Teja Dolgan.

Ministrstvo bo izvajalcu študijskih krožkov, dejavnosti medgeneracijskega učenja in sodelovanja univerz za tretje življenjsko obdobje, dejavnosti Parada učenja, koordinacije TVU 2023 odobrena sredstva izplačalo na transakcijski račun iz proračuna Republike Slovenije, in sicer po vnosu popolnega poročila o izvedenih dejavnostih, navedenih v 2. členu te pogodbe, v spletno aplikacijo za spremljanje uresničevanja Resolucije o nacionalnem programu izobraževanja odraslih v Republiki Sloveniji (v nadaljevanju: aplikacija) in po predložitvi popolnega e-računa za opravljeno delo.

Ministrstvo bo izvajalcu nacionalno pomembnih nalog v izobraževanju odraslih odobrena sredstva izplačalo na transakcijski račun iz proračuna Republike Slovenije, in sicer po oddaji popolnega poročila o izvedenih nalogah, navedenih v 2. členu te pogodbe, na ministrstvo in po predložitvi popolnega e-računa za opravljeno delo.

Rok za izplačilo sredstev po tej pogodbi je 30 dni od prejema popolnega e-računa. Davek na dodano vrednost je vračunan v ceno storitve. Znesek pogodbe je dokončen in vsebuje vse dajatve.

4. člen

(pravice in obveznosti pogodbenih strank)

Izvajalec se ministrstvu zavezuje predmet pogodbe izvesti strokovno, vestno in v skladu z upoštevanjem veljavne zakonodaje.

Izvajalec bo ministrstvo sproti obveščal o izvajanju predmeta te pogodbe.

Sredstva sofinanciranja, izplačana na osnovi te pogodbe, so strogo namenska in jih sme izvajalec uporabljati izključno za izvedbo dejavnosti iz 2. člena te pogodbe.

Izvajalec dejavnosti pod točkami od 1 do 4 iz 2. člena te pogodbe se zavezuje, da bo oddal končno poročilo o izvedbi v aplikacijo, ki je dostopna na spletni strani https://npio.acs.si. Izvajalec prejme uporabniško ime in geslo ob podpisu pogodbe.

Izvajalec dejavnosti pod točkami 3 in 4 iz 2. člena te pogodbe se zavezuje, da bo pred začetkom TVU zagotovil vnos prireditev svojih podizvajalcev ter prirediteljev Parade učenja in TVU prek spletne prijave v koledar prireditev TVU (http://tvu.acs.si/prijava), ter po izpeljavi prireditev TVU izpolnil spletno anketo TVU (http://tvu.acs.si/anketa).

Izvajalec nacionalno pomembnih nalog v izobraževanju odraslih se zavezuje, da bo končno poročilo zajemalo kvalitativne in kvantitativne rezultate in finančno realizacijo za vsako sofinancirano nalogo. Izvajalec mora poročilu priložiti gradiva, ki so nastala v okviru naloge in se zavezuje, da bo rezultate in gradiva objavil na svoji spletni strani.

Izvajalec nacionalno pomembne naloge v izobraževanju odraslih mora vsebino in terminski načrt izvedbe obvezno uskladiti z ministrstvom.

V primeru, da so bile dejavnosti izvedene, preden je izvajalec prejel sklep o izboru, se izvajalec zavezuje, da bo v roku 8 dni po prejemu sklepa o sofinanciranju predložil e-račun in poročal o izvedbi.

V primeru, da so bile dejavnosti izvedene po prejemu sklepa o izboru, se izvajalec zavezuje, da bo v roku 15 dni po izvedbi dejavnosti, ki je predmet te pogodbe, predložil e-račun in poročal o izvedbi.

5. člen

(rok za izvedbo)

Izvajalec programov študijskih krožkov bo dejavnosti, ki so predmet te pogodbe, izpeljal od 1. 10. 2022 do 30. 9. 2023.

Izvajalec dejavnosti medgeneracijskega učenja in sodelovanja univerz za tretje življenjsko obdobje bo dejavnost, ki je predmet te pogodbe, izpeljal od 1. 10. 2022 do 30. 9. 2023.

Izvajalec dejavnosti Parada učenja bo dejavnost, ki je predmet te pogodbe, izpeljal na dan 24. 5. 2023.

Izvajalec dejavnosti koordinacija TVU 2023 bo dejavnosti, ki so predmet te pogodbe, izvedel v skladu s terminskim načrtom TVU.

Izvajalec nacionalno pomembnih nalog v izobraževanju odraslih bo naloge, ki so predmet te pogodbe, izpeljal od 1. 1. 2023 do 15. 11. 2023.

Če izvajalec ne more pravočasno izvršiti pogodbene obveznosti, je o tem dolžan obvestiti ministrstvo takoj, ko nastopijo razlogi za zamudo, najkasneje pa v 10 dneh po nastanku teh razlogov.

Če izvajalec prekorači zgoraj navedeni rok in ne zaprosi za podaljšanje, je to razlog, da ministrstvo lahko odstopi od pogodbe.

Ministrstvo lahko odstopi od pogodbe tudi v primeru, če mu je izvajalec posredoval neresnične podatke.

6. člen

(nadzor porabe sredstev)

Ministrstvo kot neposredni uporabnik proračunskih sredstev nadzoruje porabo sredstev, izplačanih na podlagi te pogodbe.

Ministrstvo lahko za nadzor porabe sredstev po tej pogodbi, kadarkoli zahteva od izvajalca vpogled v poslovanje in dokumentacijo v skladu z izpolnjevanjem pogojev te pogodbe in izvajalec je dolžan tej zahtevi ugoditi.

Če ministrstvo ugotovi nenamensko porabo sredstev, vsebinsko, časovno, finančno nerealizacijo projekta oziroma druge kršitve pogodbe, pozove izvajalca, da v določenem roku odpravi ugotovljeno kršitev. Če izvajalec kršitve v postavljenem roku ne odpravi, se pogodba razdre, izvajalec pa je dolžan ministrstvu povrniti neupravičeno izplačana sredstva s pripadajočimi zakonitimi zamudnimi obrestmi od dneva nakazila do dneva vračila. V primeru zamude pri vračilu sredstev se obračunajo zakonite zamudne obresti od prvega dne zamude obveznosti vračila do dneva vračila.

Izvajalec je dolžan v primeru postopka prisilne poravnave, stečaja, redne likvidacije ali postopka prenehanja dejavnosti v času trajanja pogodbe v roku 3 dni od vročitve sklepa o začetku prisilne poravnave, stečaja, likvidacije oziroma o prenehanju dejavnosti takoj obvestiti ministrstvo, da le-to lahko prijavi svojo terjatev iz naslova te pogodbe. Izvajalec je ministrtsvo dolžan obvestiti tudi v primeru svojih statusnih sprememb v roku 3 dni od dneva vpisa statusne spremembe v sodni register.

7. člen

(vezanost na proračun)

Pogodbeni stranki sta soglasni, da je ta pogodba vezana na proračunske zmogljivosti ministrstva. V primeru, da pride do spremembe v proračunu ali finančnem načrtu ministrstva, ki neposredno vpliva na to pogodbo, sta stranki soglasni, da s sklenitvijo aneksa pogodbo ustrezno in sorazmerno prilagodita navedenim spremembam.

Za vsa ostala razmerja med pogodbenima strankama, ki niso posebej določena s to pogodbo, se uporabljajo določila zakonskih in podzakonskih aktov, ki veljajo za uporabnike proračuna Republike Slovenije.

8. člen

(skrbništvo pogodbe)

Skrbnica pogodbe s strani ministrstva je Maja Celarc Accetto z namestnico Simono Vlaj Perko, s strani izvajalca pa \_\_\_\_\_\_\_\_\_\_\_\_\_\_\_\_ .

9. člen

(obveščanje strank)

Pogodbeni stranki se zavezujeta k obojestranskemu sprotnemu pisnemu obveščanju o okoliščinah, ki bi lahko vplivale na izvajanje te pogodbe. Za vsako spremembo pogodbeni stranki skleneta aneks k tej pogodbi.

10. člen

(reševanje sporov)

Pogodbeni stranki se dogovorita, da bosta morebitne spore iz pogodbenega razmerja, opredeljenega v tej pogodbi, reševali sporazumno, v nasprotnem primeru je pristojno sodišče v Ljubljani.

11. člen

(veljavnost pogodbe)

Pogodba je sestavljena v štirih (4) istovetnih izvodih, od katerih prejme ministrtsvo tri (3) izvode, izvajalec pa en (1) izvod. Ta pogodba je sklenjena in začne veljati, ko jo podpišeta pooblaščena predstavnika obeh pogodbenih strank, velja pa od 1. 10. 2022 dalje.

|  |  |
| --- | --- |
| IZVAJALEC: | MINISTRSTVO: |
|  |  |
| »ime in priimek odgovorne osebe« | dr. Darjo Felda |
|  |  |
| »funkcija« | minister |
|  |  |
|  |  |
| »kraj«, \_\_\_\_\_\_\_\_\_\_\_\_\_\_\_\_ | Ljubljana, \_\_\_\_\_\_\_\_\_\_\_\_\_\_ |
|  |  |
| žig | žig |
|  |  |